Държавен вестник, бр. 34, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  34
Раздел VІІІ
Мониторинг и кръстосано съответствие
Чл. 29. (1) Ползвателите на финансова 
помощ по мярка „Преструктуриране и кон­
версия на лозя“ имат задължение да използват 
инвестицията по предназначение в срок до 
три години след изпълнение на инвестицията.
(2) При установяване на неизпълнение на 
задължението по ал. 1 ползвателите възста­
новяват изплатената им финансова помощ в 
пълен размер.
Чл. 30. (1) Ползвателят на финансова по­
мощ по мярка „Преструктуриране и конвер­
сия на лозя“ е длъжен да спазва условията 
за поддържане на земята в добро земеделско 
и екологично състояние съгласно Регламент 
(ЕС) № 1308/2013 на Европейския парламент 
и на Съвета от 17 декември 2013 г. за уста­
новяване на обща организация на пазарите 
на селскостопански продукти и за отмяна на 
регламенти (ЕИО) № 922/72, (ЕИО) № 234/79, 
(ЕО) № 1037/2001 и (ЕО) № 1234/2007 на Съ­
вета (ОВ, L 347/671 от 20.12.2013 г.) и заповедта 
на министъра на земеделието и храните по 
реда на чл. 42 от Закона за подпомагане на 
земеделските производители, както и зако­
ноустановените изисквания за управление по 
смисъла на Приложение II на Регламент (ЕО) 
№ 73/2009 на Съвета от 19 януари 2009 г. за 
установяване на общи правила за схеми за 
директно подпомагане в рамките на Общата 
селскостопанска политика и за установяване 
на някои схеми за подпомагане на земедел­
ски стопани, за изменение на регламенти 
(ЕО) № 1290/2005, (ЕО) № 247/2006, (ЕО) 
№ 378/2007 и за отмяна на Регламент (ЕО) 
№ 1782/2003 (ОВ L 30/16, 31.01.2009 г.) и на 
Регламент (ЕС) № 1306/2013 на Европейския 
парламент и на Съвета от 17 декември 2013 г. 
относно финансирането, управлението и мони­
торинга на общата селскостопанска политика и 
за отмяна на регламенти (ЕИО) № 352/78, (ЕО) 
№ 165/94, (ЕО) № 2799/98, (ЕО) № 814/2000, 
(ЕО) № 1290/2005 и (ЕО) № 485/2008 на Съ­
вета (ОВ, L 347/549 от 20.12.2013 г.) в период 
от 3 години след изплащане на помощта, в 
рамките на своето стопанство.
(2) В случай че ползвателят на финансо­
ва помощ не спазва или не е привел своето 
стопанство в съответствие с изискванията по 
ал. 1, ползвателят дължи връщане на изплате­
ната финансова помощ частично или изцяло в 
зависимост от тежестта, степента, продължи­
телността и системността на неизпълнението, 
установени чрез проверки от ДФЗ.
(3) Проверките по ал. 2 се извършват 
по реда на Регламент (ЕО) № 1122/2009 на 
Комисията от 30 ноември 2009 г. за опре­
деляне на подробни правила за прилагане 
на Регламент (ЕО) № 73/2009 на Съвета 
относно кръстосано спазване, модулация и 
интегрираната система за администриране и 
контрол по схемите за директно подпомагане 
на земеделски производители, предвидени за 
посочения регламент, както и за прилагане 
на Регламент (ЕО) № 1234/2007 на Съвета 
относно кръстосано спазване по предвидената 
схема за подпомагане на лозаро-винарския 
сектор (L 316/65/2.12.2009 г.).
Г л а в а  ч е т в ъ р т а
МЯРКА „ПОПУЛЯРИЗИРАНЕ НА ПАЗА­
РИТЕ НА ТРЕТИ ДЪРЖАВИ“
Раздел I
Дейности
Чл. 31. (1) Мярка „Популяризиране на 
пазарите на трети държави“ е приложима за 
вина със защитено наименование за произход 
(ЗНП), защитено географско указание (ЗГУ) 
или за сортови вина без ЗНП/ЗГУ.
(2) По мярката се подпомагат следните 
дейности и свързаните с тях разходи:
1. връзки с обществеността, мерки за попу­
ляризиране или реклама, по-специално които 
изтъкват предимствата на продуктите, произ­
ведени в Европейския съюз (ЕС), най-вече от 
гледна точка на качеството, безопасността на 
храните или грижата за околната сред, като:
а) рекламни кампании – сценарий, изра­
ботване и разпространение на телевизионни и 
радиоклипове, разходи за дизайн, изработване 
и разпространение на билбордове, разходи 
за реклама и популяризиране в печатни и 
електронни издания за обявление на дадено 
събитие;
б) рекламни материали – дизайн, отпе­
чатване и разпространение на рекламни 
материали; 
в) печатни рекламни издания – разходи за 
публикации в печатни и електронни издания 
на статии и материали, свързани с изпълне­
нието на промоционалния проект;
г) рекламни дейности в търговски обек­
ти – наемане на щанд, площи, техническо 
оборудване и персонал;
д) организиране на срещи с вносители, 
дистрибутори и други търговци;
е) организиране на посещения в България 
на заинтересовани представители от трети 
държави (търговци на дребно, сомелиери, 
туристически агенти, хотелски агенти, меж­
дународни журналисти, отразяващи теми, 
свързани с вино);
ж) провеждане в трети държави на дни, 
посветени на вина, произведени в ЕС, чрез 
покана на заинтересовани представители 
(търговци на дребно, сомелиери, туристически 
агенти, хотелски агенти);
з) дизайн и поддържане на уебсайтове за 
популяризиране и разпространение на ин­
формация;